مزار شریف- دهلی آره سیده مستقیم طیاره اوچیش لری باشله دی
هندوستان پایتختی ینگی دهلی بیلن افغانستان نینگ مزار شریف شهری آره سیده بیواسطه طیاره اوچیش لری باشله دی
توناوون (دوشنبه) افغانستان نینگ بلخ ولایتی مزار شریف شهری بیلن هندوستان نینگ ینگی دهلی شهری گه مستقیم طیاره اوچیش لری باشلب کیتدی.
اوشبو دایره ده خصوصی شرکت لردن بیری بولگن کام ایر توناوون (دوشنبه) ایلک مراتبه مزار شریف بیلن دهلی آره سیده اوچگن بولدی.
مسئول لر, دهلی بیلن مزار شریف آره سیده هفته ده ایککی مراتبه طیاره باریب کیله دیگن لیگی نی بیلدیردی.
عینی دمده مولانا جلال الدین محمد بلخی قونلغه سی نینگ باشلیغی محمد آصف, کیله جکده کارگو طیاره لری نینگ مزار شریف دن هندوستان و باشقه اولکه لر گه هم باریشی اوچون سعی و حرکت لرنینگ دوام ایتیتگن لیگی نی معلوم قیلدی.
آصف, شونده ی قیلیب اوشبو دایره ده منطقه ده تولید ایتیلیتگن ایکینچی لیک (زراعتی) محصولات نینگ خارج گه صادر قیلینه دیگن لیگی نی بیلدیردی.
هندوستان نینگ مزار شریف جنرال قنسلی مانسیح گروویر, اوشبو ینگی لیک نینگ افغانستان بیلن هندوستان آره سیده گی تجارت حجمی نینگ آرتریلیشی گه حصه قوشمه دیگن لیگی نی ایسله تیب اوتدی.
pes_Arab pes_Arab azb_Arab azb_Arab azb_Arab azb_Arab azb_Arab prs_Arab